Bintang “Basic Instinct” Sharon Stone Mungkin Memainkan Watak Villain Dalam Filem DCEU “Blue Beetle”
Sharon Stone bersedian untuk menyertai DC Extended Universe sebagai penjahat utama dalam filem Blue Beetle. Menurut laporan Deadline (via Comingsoon), bintang Basic Instinct itu akan memainkan watak Victoria Kord, isteri kepada Ted Kord, Blue Beetle kedua dalam siri komik DC. Tidak banyak diketahui mengenai wataknya itu, melainkan peranan sebagai penjahat, dan Stone kini dilaporkan sedang dalam “rundingan akhir” untuk menyertai filem akan datang. Blue Beetle akan diarahkan oleh Angel Manuel Soto (Charm City Kings) dari lakon layar yang diadaptasikan oleh Gareth Dunnet-Alcocer (Miss Bala). Bintang Cobra Kai, Xolo Maridueña akan menjadi bintang utama untuk filem ‘stand-alone’ DC itu. Maridueña akan memainkan watak Jaime Reyes, adiwira Latin pertama dalam sejarah filem superhero dan merupakan remaja berbangsa Mexico-Amerika. Menyertai barisan pelakon adalah Harvey Guillén (What We Do in the Shadows), Bruna Marquezine (Breaking Through) sebagai Penny, dan Belissa Escobedo (Sex Appeal, Hocus Pocus 2) sebagai Milagro Reyes. What We Do in the Shadows Pada asalnya ditetapkan untuk menjadi filem aslo HBO Max, Blue Beetle kini dijadualkan untuk tayangan pawagam eksklusif pada 18 Ogos 2023. Ia diterbitkan oleh John Rickard dengan Zev Foreman dari Warner Bros. berkhidmat sebagai penerbit eksekutif.  Dalam komik, Jaime Reyes adalah watak ketiga yang mengambil alih jubah Blue Beetle selepas Dan Garret dan Ted Kord. Kuasanya datang daripada scarab Blue Beetle yang tercantum sendiri ke pangkal tulang belakang Jaime, membolehkan dia memiliki sut perisai luar angkasa yang boleh diubah suai untuk meningkatkan kelajuan dan kekuatannya, serta mencipta senjata, sayap dan perisai.